У периоду 25. фебруар - 9. март 1942. године покрива конвој ка заливу Бантен и узима учешће у заузимању острва Јава и Суматра. Дана, 1. марта 1942. године авиони његове авиогрупе потапају амерички разарач Поуп. Затим одлази према Формози (данас Тајван), где стиже 20. марта, а након тога прелази у Мергуј. Узима учешће у операцији „Ц“ као део крстаричке групе под командом Ђисабуре Озаве. После тога, до маја 1942. године пролази плански ремонт у Јокосуки. Рјуџо 25. маја 1942. године заједно са осталим бродовима из Друге мобилне групе започиње да испуњава задатак по операцији „МИ“. Дана, 4. јуна 1942. године 13 авиона Накаџима Б5Н и 9 Мицубиши А6М Зеро из састава његове авиогрупе напада Дач Харбор. Следећег дана напад је поновљен са 12 авиона Накаџима Б5Н и 8 Мицубиши А6М Зеро. У склопи Мидвејске битке, Рјуџо учествује у борби против Американаца на Алеутским острвима. Дана, 31. јула 1942. године је укључен у састав 2. дивизије носача авиона у сатаву Треће флоте. Почетком августа исте године је пребачен на острво Трук, а одатле 19. августа 1942. године узима учешће у бици за источна Соломонова острва као део Диверзионе групе. У тој бици га нападају амерички авиона са носача авиона Саратога 24. августа 1942. године и погађају са 4 до 6 бомби и једним торпедом, након чега Рјуџо тоне заједно са већим делом посаде.